Az Autódromo Oscar Alfredo Gálvez egy motorsport-versenypálya az argentínai Buenos Airesben, amelyet 1952-ben, Juan Perón elnöksége alatt építettek, és a diktátor bukásáig az "Autódromo 17 de Octubre" "(Október 17-e versenypálya)" nevet viselte, mivel erre a napra, 1945. október 17-ére szervezett az elnök felesége, Evita Perón nagyszabású munkástüntetést, mely férje szabadonbocsátását követelte. 1998-ban Óscar Alfredo Gálvez tiszteletére a pálya felvette a híres argentin autóversenyző nevét. Gálvez egyetlen Formula–1-es futamon, az 1953-as argentin nagydíjon vett részt, ahol ötödikként végzett, és így két pontot szerzett.